recursal/SuperWikiNEXT-32B huggingface dataset:
**அட்சின்சன் வகைப்பாடு** (*Hutchinson system*) என்பது ஆங்கிலேயத் தாவரவியலாளர் ஜான் அட்சின்சன் என்பவர் தொகுத்த தாவர வகைப்பாட்டியலின் முறைமை ஆகும். இதனை அவர் "பூக்கும் தாவரங்களின் குடும்பங்கள்" என்ற தலைப்பில் பூக்கும் தாவரங்களை வகைப்படுத்தி 1926 ஆம் ஆண்டுக்கும் 1934 ஆம் ஆண்டுக்கும் இடைப்பட்ட காலத்தில் முதல் பதிப்பாக வெளியிட்டார். இதன் இரண்டாவது பதிப்பு 1959 ஆண்டும், மூன்றாவது பதிப்பு 1973 ஆண்டும் வெளியிடப்பட்டது. இவரது வகைப்பாடு பெஸ்ஸே மற்றும் பெந்தம்-ஹூக்கர் வகைப்பாட்டினை ஒத்தது. 1959இல் தந்த தனது இரண்டாவது வகைப்பாட்டின் அரிஸ்டாட்டிலின் வளரியல்புக் கொள்கைக்கு முக்கியத்துவம் கொடுத்துள்ளார். பொதுவாக பேரினங்கள் மற்றும் சிற்றினங்களின் மட்டத்தில் மட்டுமே உடலப் பண்புகளுக்கு முக்கியத்துவம் கொடுப்பது வகைப்பாட்டியல் விதிமுறையில் கையாளப்படும் வழக்கமாகும். ஆனால் ஹட்சின்சன் கட்டைத் தன்மையுள்ள மர வகைகளை, சதைப் பற்றுடைய சிறு செடிகள் அடங்கிய தொகுப்பிலிருந்து வேறுபட்ட தொகுப்பாகக் கருதி அதனடிப்படையில் இருவித்திலைத் தாவரங்களை வகைப்படுத்தும்போது வளரியல்பை அடிப்படையாகக் கொண்டு அவற்றை லிக்னோசே மற்றும் ஹெர்பேசியே என்ற இரு பெரும் பிரிவுகளாகப் பிரித்தார். அதாவது, கட்டைத் தன்மை உடைய மற்றும் மரத்தாவரங்களை லிக்னோசே என்ற பிரிவிலும் அடிப்படையில் சிறு செடிகளாக உள்ள தாவரங்களை ஹெர்பேசியே என்ற பிரிவிலும் வைத்து வகைப்படுத்தியுள்ளார். 

மூடுவிதைத் தாவரம் (ஆஞ்சியோஸ்பெர்ம்கள்)
1. இருவித்திலைத் தாவரங்கள்
2. ஒருவித்திலைத் தாவரங்கள்

இருவித்திலைத் தாவரங்கள்
1. லிக்னோசே
2. ஹெர்பேசியே

ஒருவித்திலைத் தாவரங்கள்
1. காலிசிஃபெரே
2. கொரல்லி ஃபெரே
3. குளுமி ஃபெரே

நிறைகள்;
* ஒருவித்திலைத் தாவரங்கள் (மானோ காட்டுகள்). இருவித்திலை தாவரங்களைவிட (டைகாட்டுகள்) முன்னேறியவை எனக் கருதி இரண்டாவது துணை ஃபைலமாக வைத்திருப்பது போற்றதற்குரியது
* ஒருவித்திலைத் தாவரங்களை வகைப்படுத்துவதில் கையாளப்பட்டிருக்கும் முறை மிக பாராட்டத்தக்கது.

குறைகள்
* இருவித்திலைத் தாவரங்களில் உள்ள சில குடும்பங்கள் வைக்கப்பட்டிருப்பதை சரியான விளங்கள் அளிக்கப்படாதிருப்பது.
* எல்லா நிலைகளிலும் புற அமைப்புப் பண்பிற்கே முக்கியத்துவம் கொடுத்து வகைப்பாட்டினை அமைத்திருப்பது ஒரு மிகப் பெரிய குறையாகும்.

மேற்கோள்கள்
-----------

1. ↑  Hutchinson 1934.
2. ↑  Hutchinson 1959.
3. ↑  Hutchinson 1973.
4. ↑  Datta 1988, Hutchinson's system pp. 38–42.
**கண்ணகனார்** சங்ககாலப் புலவர்களில் ஒருவர். இவரது பாடல்கள் இரண்டு உள்ளன. இவர் சங்ககால இசை வல்லுநராகவும் திகழ்ந்தார்.

கோப்பெருஞ்சோழன் மற்றும் பிசிராந்தையார் நட்பு
--------------------------------------------

கோப்பெருஞ்சோழன் வடக்கிருந்து உயிர் வித்துணிந்தான். இது உறையூரில் நிகழ்ந்தது. கோப்பெருஞ்சோழனின் நண்பர் பிசிராந்தையார். பாண்டிய நாட்டிலிருந்த பிசிர் என்னும் ஊரில் வாழ்ந்த புலவர் பிசிராந்தையார். இருவரும் ஒருவரை ஒருவர் பார்த்ததில்லை. என்றாலும் உள்ளத்தால் ஒன்றுபட்ட நண்பர்களாக விளங்கினர். கோப்பெருஞ்சோழன் வடக்கிருந்து உயிர் விடத் துணிந்தபோது தன் நடுகல்லுக்குப் பக்கத்தில் பிசிராந்தையாருக்கும் இடம் ஒதுக்குமாறு கூறிவிட்டு வடக்கிருந்தார்.

உணர்வால் ஒன்றுபட்டிருந்த பிசிராந்தையார் உள்ளம் துரப்ப (உந்த) நண்பரைக் காண உறையூர் வந்தார். நண்பர் வடக்கிருப்பதைப் பார்த்துத் தானும் இவர் அருகில் அமர்ந்து வடக்கிருந்தார். இருவரும் உயிர் துறந்தனர்.

இந்தக் காட்சியைக் கண்ட கண்ணகனார் பாடிய பாடல் இது.

பொன் நிலத்தடியில் கிடக்கும்; மணி நித்தின்மேல் கிடக்கும்; முத்து அதிக ஆழமில்லாத கடலில் கிடக்கும். துகிர் என்னும் பவளம் அதிக ஆழமான கடலுக்கடியில் கிடக்கும். என்றாலும் மாலையாகக் கோக்கப்படும்போது ஒன்றாகக் காணப்படும். இதுபோலச் சான்றோர் சான்றோர்பால் ஆவர். சால்பில்லாத சாலார் சாலார்பால் ஆவர் என்கிறார் கண்ணகனார்.

கழங்கு விளையாட்டு
-----------------

* ஈந்து என்பது ஒருவகைச் செடி. இதில் முள் இருக்கும். இக்காலத்தில் இந்தச் செடியை ஈந்துமுள் என்பர். இதன் பழம் முத்துப் போல் இருக்கும். அளவிலும், வெண்ணிறத்திலும் இது முத்தினை ஒத்திருக்கும்.
* மகளிர் மணலில் கழங்கு விளையாடுவர். கழங்குக் காய்கள் முத்தாகவோ, முத்துப் போன்ற வண்ணிறக் கூழாங் கற்களாகவோ இருக்கும். மகளிர் இந்தக் கழங்குக் காய்களை மணலில் பாவி ஒன்றை ஒன்று தொடும்படி சுண்டி விளையாடுவர். இக்காலத்தில் இந்த விளாயாட்டை 'ஒண்ணாங்கல் இரண்டாங்கல்' என்றும், 'பாண்டி' என்றும் பெயர் கொண்ட விளையாட்டாக விளையாடுவர்.

மகளிர் மணலில் கழங்கு விளையாடுவது போல ஈந்துமுள் பழம் பாறைகளில் சிதறும் பாலை வழியே இவர் செல்வார். அவற்றைப் பார்க்கும்போது நாம் விளையாடும்போது பார்த்துக் காதல் கொண்டது அவர் நினைவுக்கு வருமல்லவா? தோழி தன்னைப்பற்றிக் கவலைப்பட்டதற்கு மறுமொழியாக, நம் நினைவு வந்து விரைவில் திரும்புவார் என்று தலைவி விடை பகர்கின்றாள்.

பரிபாடலுக்கு இசை
----------------

நல்லச்சுதனார் என்னும் புலவர் இயற்றிய பரிபாடல் ஒன்றுக்கு  இவர் இசையமைத்துப் பாடியுள்ளார். இவர் பாடிய தமிழிசை **காந்தாரம்.**

அடிக்குறிப்பு
-------------

1. ↑  ஒன்று புறநானூறு 218. மற்றொன்று நற்றிணை 79.
2. ↑  புறநானூறு 218
3. ↑  நற்றிணை 79
4. ↑  எண் 21, செவ்வேள்மீது பாடப்பட்டது
**ஐயாதிச் சிறு வெண்டேரையார்** சங்ககாலப் புலவர்களில் ஒருவர். இவரது பாடல் ஒன்றே ஒன்று சங்கநூல் தொகுப்பில் இடம் பெற்றுள்ளது. அது புறநானூற்றின் 363ஆம் பாடலாக உள்ளது. தேரையார் என்பது புலவர் பெயர். சிறுமை, வெண்மை ஆகிய அடைமொழிகள் இவரது பெயருடன் இணைந்துள்ளன. சிறுமை என்பது இவரது அடக்கத்தைப் புலப்படுத்தவும், வெண்மை என்பது இவரது கள்ளங்கபடமற்ற தன்மையை வெளிப்படுத்தவும் சேர்க்கப்பட்டுள்ளன. இந்த அடைமொழிகள் அக்கால மக்களால் அவருக்கு வழங்கப்பட்டவை.

துறை விளக்கம்
-------------

காஞ்சி என்பது நிலையாமையைக் குறிக்கும். பெருங்காஞ்சி என்பது வருஞ்சாவு வந்து இறப்பதைக் குறிக்கும். இந்தப் பாடலில் இருப்பவர் அனைவரும் இறப்பர் என்னும் உண்மையைக் கூறிச் செய்யவேண்டிய கடமைகளைப் புலவர் வலியுறுத்துகிறார்.

இவரது பாடல் தரும் செய்தி
------------------------

ஆலம் இலையின் நடுவில் இருக்கும் பொருள் போலக் கடலுக்கு நடுவில் இந்த நிலப்பரப்பு உள்ளது. இந்த நிலப்பரப்பு முழுவதிலும் ஆங்காங்கே அதனைப் பாதுகாத்துவந்த அரசர்கள் கடல்நீர் இட்ட மணலைக் காட்டிலும் பலர். அவர்கள் பிணம் சுடும் காட்டை வாழ்விடமாகக் கொண்டு போய்விட்டனர். அவர்கள் பிறரிடம் கைப்பற்றிய நாடுகள் அவருக்குப் பின் வேறொருவர் கையில் உள்ளன.

அதனால், அரசே! நீயும் கேள். இந்த உலகத்தில் உடம்போடு நிலைத்திருக்கும் உயிர் எதுவுமே இல்லை. எல்லாம் மடங்கி அழிவது உண்மை. இது மாயம் இல்லை. (இயற்கையின் உண்மை) ஒருநாள் கள்ளியும், முட்புதரும் மண்டிக் கிடக்கும் புறங்காட்டில்(சுடுகாட்டில்) உப்பில்லாத பொங்கல் சோற்றை இழிபிறப்பினோன் தன் கையில் எடுத்து ஊட்ட, நீ அதனைப் பார்க்காமல் கிடப்பாய்.நிலம் என்னும் உண்கலத்தில் உள்ள உன்னை விலங்குகள் பலிஉணவாகக் கொள்ளும். அது உனக்கு வரும் கொணிய நாள். அந்த நாள் வருவதற்கு முன்பே நீ எண்ணிய செயலை நிறைவேற்றிவிடு. இந்த உலகத்தை முழுமையாகத் துறந்துவிடு.(துறப்பதுதான் செய்யவேண்டிய செயல்)
அட்டகங்கி, பிரான்சு, 1700–1750
Open gown over stomacher, 1753
**அட்டகங்கி** (*stomacher*) என்பது பெண்களின் ஆடையின் முன்பக்கத்தில் காணப்படும் திறப்பில் பின்னல் செய்து அலங்கரிக்கப் பட்ட ஒரு முக்கோண வடிவப் பகுதியாகும். அட்டகங்கி பெண்களின் இடுப்பில் இறுக்கமாக அணியும் சிற்றாடையின் ஒரு பகுதியாக உருவாக்கப்படும் அல்லது அதன் ஒரு முக்கோண பகுதியாக இணைத்து வடிவமைக்கப்படும். இது ஒரு அலங்காரப் பொருளாக மட்டும் பயன் படுத்தப்பட்டால் இது ஆடையின் முன்பக்கத்தில் வைத்து தைக்கப்படும் அல்லது ஊசி வைத்து இணைக்கப்படும். சில வேளைகளில் உடுப்பின் இரு பக்கமும் பூத்தையல் இழை அல்லது நாடா கொண்டு இணைக்கப் படும்.

ஆரம்பகால அட்டகங்கி
------------------

15 ஆம், 16 ஆம் நூற்றாண்டுகளில் ஆண் பெண் இரு பாலாரும் இந்த அட்டகங்கியை ஒரு அலங்கார ஆடையாக முன்புறம் திறப்போடு தங்களது மேற்சட்டை அல்லது உடுப்புகள் மீது அணிந்து வந்தனர். இந்த அட்டகங்கி மற்றும் அதோடு இணைந்து அணியப்படும் தலை அலங்கார ஆபரணங்கள் உள்ள ஓவியங்களில் அவற்றின் பாணியும் வடிவமைப்பும் வைத்து ஓவியங்கள் வரையப் பட்ட காலங்கள் கணக்கிடப்படுகிறது.

1603 இல் சவுத்தாம்டன் நகர கோமாட்டி அல்லது சீமாட்டியாகிய எலிசபெத் ரியோத்சுலி என்பார் தன் கணவருக்கு எழுதிய கடிதத்தில் "கருஞ் சிவப்பு நிறத்தில், ஒரு முழ அகலத்தில் நான் குதிரையை ஓட்டிச் செல்லும் நாட்களில் என் வயிறை வெது வெதுப்பாக வைத்துக் கொள்ளும் நீளத்தில் ஒரு அட்டகங்கி வாங்கி வர வேண்டும் என்று குறிப்பிட்டுள்ளார்.

17 ஆம் நூற்றாண்டில் உள்ள அட்டகங்கி அணிந்துள்ள பெண்களின் படங்கள் கொடுக்கப் பட்டுள்ளது.

* அட்டகங்கி அண். 1620அட்டகங்கி அண். 1620
* அட்டகங்கி அண். 1630அட்டகங்கி அண். 1630
* அட்டகங்கி அண். 1640அட்டகங்கி அண். 1640
* அட்டகங்கி அண். 1650அட்டகங்கி அண். 1650

மேற்கோள்கள்
-----------

1. ↑  M. Giuseppi, *HMC Calendar of the Manuscripts of the Marquis of Salisbury*, vol. 15 (London, 1930), p. 204.

வெளி இணைப்புகள்
---------------

விக்கிமீடியா பொதுவகத்தில்,  
 ***அட்டகங்கிகள்***   
என்பதின் ஊடகங்கள் உள்ளன. 

* 18th Century Stomachers பரணிடப்பட்டது 2017-04-01 at the வந்தவழி இயந்திரம்
* Embroidered bodice (stomacher), ca. 1740, in the Staten Island Historical Society Online Collection Database
**ஐயூர் மூலங்கிழார்** சங்ககாலப் புலவர்களில் ஒருவர். இவரது பாடல் ஒன்றே ஒன்று சங்கநூல் தொகுப்பில் இடம் பெற்றுள்ளது. அது புறநானூற்றில் 21 ஆம் பாடலாக அமைந்துள்ளது. அதில் அவர் கானப்பேரெயில் கடந்த உக்கிரப் பெருவழுதி என்னும் பாண்டிய மன்னனின் வெற்றியைப் பாடியுள்ளார்.

பாடல் தரும் செய்தி
------------------

அரசன் வேங்கை மார்பன் என்பவன் கானப்பேரெயில் என்னும் ஊரைத் தலைநகராகக் கொண்டு ஆண்டுவந்தான். அந்தக் கோட்டை கடல்போன்ற அகழியைக் கொண்டிருந்தது. அதன் மதில் வானத்தைத் தோய்வது போல் இருந்தது. கோட்டைமதிலில் பதுங்கியிருந்து அம்பு எய்யும் ஞாயில் வானத்தில் மீன்கள் பூத்திருப்பது போல் காணப்பட்டது. கோட்டையைச் சுற்றி இருந்த காவற்காட்டில் மரங்கள் வெயிலே நுழையமுடியாதபடி அடர்ந்திருந்தன. இப்படிப்பட்ட கானப் பேரெயிலை உக்கிரப் பெருவழுதி தனதாக்கிக்கொண்டான்.

(கொல்லன் உலையில் இரும்பைப் பழுக்கக் காய்ச்சி அதில் வளையா எஃகுதன்மை ஏற்றுவதற்காகத் தண்ணீரில் இடுவான்.) அப்போது அந்த இரும்பு தண்ணீரை உறிஞ்சிக்கொள்ளும். அந்தத் தண்ணீரை மீட்கமுடியாது. அதுபோலக் கானப்பேரெயில் என்னும் தண்ணீரை உக்கிரப் பெருவழுதி என்னும் பழுக்கக் காய்ச்சிய இரும்பு உறிஞ்சித் தனதாக்கிக்கொண்டது என்கிறார், புலவர்.

இந்த வழுதியை இழந்தவர் தம் புகழோடு கெட்டொழிய இவனுடைய வெல் புகழோடு பூக்கவேண்டும் என்று புலவர் இவனை வாழ்த்திப் பாடலை முடிக்கிறார்.

இவரது பாடலில் உள்ள நயமான தொடர்கள்
---------------------------------

நிலவரை இறந்த குண்டுகண் அகழி = நிலத்துக்கு வரம்பு இல்லாதபடி ஆழமான இடம் கடல். அது போன்ற அகழி  

தும்பைப் புலவர் = தும்பைப்பூச் சூடிய புலவர், போர்வீரர்களை இவர் புலவர் என்கிறார்.

வெளி இணைப்புகள்
---------------

1. ↑  ஐயூர் மூலங்கிழார் பாடல் புறநானூறு 21
கண்ணகி சிலை
**கண்ணகி சிலை** என்பது தமிழ்நாட்டின், தலைநகரான சென்னையின் மெரீனா கடற்கரையில் வைக்கபட்டுள்ள ஒரு வெண்கலச் சிலையாகும். இது பாரதி சாலை மற்றும் கமராசர் சலை ஆகியவை சந்திக்கும் இடத்தில் அமைந்துள்ளது. கையில் ஒற்றைச் சிலம்புடன், தலைவிரி கோலமாக பாண்டியனிடம் நீதி கேட்பது போன்ற தோறத்தில் 2, சனவரி, 1968 அன்று அமைக்கபட்டது.

வரலாறு
------

தி.மு.க முதன்முதலில் 1967 தமிழ்நாடு சட்டமன்றத் தேர்தலில் வென்று தமிழ்நாட்டின் ஆட்சியைப் பிடித்து அண்ணாதுரை முதலமைச்சராக ஆனார். அவர் முதலமைச்சராக ஆனபிறகு சென்னையில் 1968 இல் இரண்டாவது உலகத் தமிழாராய்ச்சி மாநாட்டை முன்னின்று நடத்தினார். அப்போது சென்னை மெரீனா கடற்கரையில் தமிழ் ஆளுமைகளுக்கு சிலைகள் வைக்கபட்டன. அவற்றில் சிலப்பதிகார காப்பியத்தின் நாயகியான கண்ணகிக்கு வைக்கப்பட்ட சிலையும் ஒன்றாகும்.

ஜெ. ஜெயலலிதா தமிழ்நாட்டின் முதல்வராக இரண்டாவதாக முறையாக 2001 ஆண்டு பொறுப்பேற்றார். டான்சி நிலபேர வழக்கிலும், பிளெசண்ட் ஸ்டே ஹோட்டல் வழக்கிலும் தண்டணை பெற்ற ஜெயலலிதா முதல்வராக பதவி ஏற்றது செல்லாது என்று இந்திய உச்ச நீதிமன்றம் தீர்ப்பளித்தது. இதையடுத்து அவர் தன் பதவியை இழந்தார். இதனையடுத்து ஓ. பன்னீர்செல்வம் தமிழ்நாட்டின் முதலமைச்சராக பொறுப்பற்றார். இதன்பிறகு 2001 திசம்பர் 10 அன்று இரவோடு இரவாக கண்ணகி சிலை அங்கிருந்து அகற்றபட்டது. சரக்குந்து மோதி, அதன் பீடம் சேதமடைந்துவிட்டதால் சிலை அகற்றப்பட்டதாக அரசு விளக்கம் கூறியது. சிலை எங்கு உள்ளது என்ற தகவலும் யாருக்கும் தெரிவிக்கபடவில்லை. சிலையின் பீடமும் அகற்றபட்டு அந்த இடத்தில் விரைந்து சாலை அமைக்கபட்டது. இந்திலையில் ஜெயலலிதா தினமும் போயஸ் தோட்டதில் இருந்து தலைமைச் செயலகத்துக்கு செல்லும் வழியில் இச்சிலை உள்ளதால் தலைவிரிகோலமாக உள்ள கண்ணகி சிலையை பார்ப்பதால் அவரது ஆட்சிக்கு ஆபத்து ஏற்பட்டதாக சோதிடர்கள் கூறியதால் சிலை அகற்றபட்டதாக கருத்து நிலவியது. 1968 ஆம் ஆண்டு உலகத் தமிழ் மாநாட்டை மேற்பார்வையிட்ட அப்போதைய பொதுப்பணித் துறை அமைச்சரும் திமுக தலைவருமான மு. கருணானிதி, சிலையை அகற்றபட்டது "தமிழ் பெருமைக்கு வடிப்பட்ட ஒரு சவால்" என்று கூறினார். மேலும் கண்ணகி சிலை அகற்றப்பட்டதற்கு பல அரசியல் கட்சிகளும் தமிழ் அமைப்புகளும் எழுத்தாளர்களும், தமிழறிஞர்களும் கடும் கண்டனம் தெரிவித்தனர். கடும் எதிர்ப்பு கிளம்பியதை அடுத்து, கடற்கரையில் வேறு ஒரு இடத்தில் கண்ணகி சிலை நிறுவப்படும் என்று அரசு அறிவித்தது. எனினும் சிலையை மீண்டும் நிறுவவே இல்லை. கண்ணகி சிலை அகற்றப்பட்டதற்கு எதிராகவும் சிலையை மீண்டும் அங்கே நிறுவ்வேண்டும் என்றும் மா. நன்னன் சென்னை உயர் நீதிமன்றத்தில் வழக்கு தொடர்ந்தார்.

2006 ஆம் ஆண்டு மு. கருணாநிதி தலைமையில் திமுக ஆட்சி மீண்டும் அமைந்த பிறகு சென்னை அரசு அருங்காட்சியகத்தில் கிடத்தி வைக்கபட்டிருந்த சிலையை மீண்டும் எடுத்து, சிலையை புணரமைத்து 2016 சூன் 3 அன்று மீண்டும் அதே இடத்தில் வைக்கபட்டது.

குறிப்புகள்
-----------

1. 1 2  "On Marina beach, Karunanidhi keeps date with Kannagi - Indian Express". .
2. ↑  "1968 International Tamil Conference: A celebration of culture, language - and DMK" (in en). 2019-04-21. . 
[*தொடர்பிழந்த இணைப்பு*]
3. 1 2  S, VISWANATHAN. "Controversy over a statue" (in en). .
4. ↑  "Jaya says she did not order removal of Kannagi statue". .
5. ↑   மெரீனாவில் கண்ணகி சிலை அகற்றம், ஒன் இந்தியா, பார்த்த நாள் 2020 ஆகத்து 4
6. ↑   சிலை அரசியல், இந்தியன் எக்ஸ்பிரஸ், 2017 அக்டோபர் 2
7. ↑   கண்ணகி சிலை: தமிழறிஞர் மா. நன்னன் வழக்கு
8. ↑   கண்ணகி மீண்டும் நிமிர்ந்து நின்றார், தினமலர், 2011 ஏப்ரல் 18
9. ↑  "Kannagi statue reinstalled on Marina" (in en). 2006-06-03. .
**யாருடா மகேஷ்** (*Yaaruda Mahesh*) திரைப்படம் 2013-ஆம் ஆண்டு வெளியான ஓர் இந்தியத் தமிழ் நகைச்சுவை திரைப்படமாகும். இத்திரைப்படத்தை ஆர். மதன் குமார் இயக்கினார். இத்திரைப்படத்தில் சுதீப் கிஷன், டிம்பிள் சொபாடே மற்றும் பலர் நடித்துள்ளனர். சென்னை மற்றும் கேரளா சுற்றி இப்படம் எடுக்கப்பட்டுள்ளது. 26 ஏப்ரல் அன்று வெளியான இப்படம் ஒரு சுமாரான படம் என்ற விமர்சனத்தை பெற்றது. வசூலும் சராசரியாகவே அமைந்தது. பின்னர், ***மஹேஷ்*** என்ற பெயரில் தெலுங்கு மொழியில் டப்பிங் செய்யப்பட்டு வெளிவந்தது.

நடிகர்கள்
---------

* சுதீப் கிஷன் - சிவா
* டிம்பிள் சொபாடே - சிந்தியா
* ஜெகன் - வசந்த்
* ஸ்ரீநாத் -ராண்டி
* ரோபோ சங்கர் - கோபால்
* வெங்கட் சுந்தர் - மிலிட்டரி
* லிவிங்ஸ்டன்
* சிங்கமுத்து
* உமா பத்மநாபன்
* ஸ்வாமிநாதன்
* அஜித் குமார்
* நெல்லை சிவா
* ஸ்னேஹா ரமேஷ்
* சனா ஓப்ராய்

கதைச்சுருக்கம்
--------------

தேர்வு எழுத கல்லூரி செல்லும் சிவாவின் பேனா மை காலியாவதிலிருந்து படம் துவங்குகிறது. தேர்வில் சிவாவிற்கு அருகில் அமர்ந்திருக்கும் சிந்தியா (டிம்பிள் சொபாடே) அவனக்கு பேனா கடனாக தருகிறாள். உடனே அவள் வசம் காதல் வயப்பட்டு சிந்தியாவை பின்தொடருகிறான். அந்நிலையில், சிவா, சிந்தியா, வசந்த் மற்றும் அவனது காதலி பிரியா ஆகியோர் சுற்றுலா ஒன்றிற்கு செல்கிறார்கள். சிந்தியாவும் சிவாவை காதல் செய்கிறாள். பின்னர், அவள் முதல் மதிப்பெண் பெற்று ஊக்கத்தொகையுடன் அமெரிக்கா செல்ல போகிறாள் என்று சிவாவிற்கு தெரியவருகிறது. அவள் விடைபெறுவதற்கு முன்னால், தன் வீட்டில் யாரும் இல்லாத பொழுது காலை சிற்றுண்டி சாப்பிட சிவாவை அழைக்கிறாள். பின்னர் சிந்தியா அமெரிக்கா சென்றுவிடுகிறாள். மூன்று மாதங்களுக்கு பின் திரும்பிய சந்தியா, சிவாவிடம் ஒரு ரகசியம் இருப்பதாக கூறுகிறாள். சிவா தனியாக இருக்கிறான் என்று எண்ணி தான் கர்ப்பமாக இருப்பதாக சொல்கிறாள். இதனை கேட்ட சிவாவின் பெற்றோர் சிவாவை கடுமையாக திட்டுகிறார்கள்.

சில ஆண்டுகள் கழிய, சிவாவிற்கும் சிந்தியாவிற்கும் திருமணமாகி ஒரு குழந்தையுடன் வாழ்வதாக படம் நகர்கிறது. சிந்தியா வேலைக்கு செல்வதால், குழந்தையை வீட்டிலேயே இருந்து பார்த்துக்கொள்கிறான் சிவா. சிவாவின் அண்ணன் ராண்டி ஒரு மனநல மருத்துவர். பொறுப்பில்லாமல் இருக்கும் சிவாவிற்கு பொறுப்பு வருவதற்காக ராண்டி சிவாவை ஒரு சூழ்ச்சியில் சிக்கவைக்கிறார். சிவாவின் குழந்தை அவனுக்கு பிறக்கவில்லை என்றும், அந்த குழந்தையின் தந்தை யாரோ ஒரு மகேஷ் என்றும் ராண்டியும் சிந்தியாவும் நாடகமாடி நம்பவைக்கிறார்கள். அதிர்ந்துபோன சிவா, மகேஷ் யாரு என்று கண்டுபிடிக்க ஆர்வம் ஏற்பட்டு தன் நண்பன் வசந்தின் உதவியுடன் நூலகம் வாயிலாக தகவல் சேகரிக்கிறான். மகேஷ் யார் என்று எவ்வாறு சிவா கண்டுபிடிக்கிறான் என்பதே மீதி கதை ஆகும்.

இசை
---

இந்த திரைப்படத்தின் இசையமைப்பாளர் கோபி சுந்தர் ஆவார். 

| வரிசை
எண் | பாடல் | பாடகர்கள் |
| --- | --- | --- |
| 1 | யாருடா அந்த மகேஷ் | கோபி சுந்தர், கத்ரீனா |
| 2 | புது பார்வை | ஹரிச்சந்திரன், ப்ரியா ஹிமேஷ் |
| 3 | வயதை கெடுத்து | கத்ரீனா, சுச்சித் சுரேஷன் |
| 4 | ஓடும் உனக்கிது | கத்ரீனா, சுச்சித் சுரேஷன் |
| 5 | ஏமாந்திட | முகேஷ், கோபி சுந்தர் |
| 6 | உயிரே உயிரில் | கோபி சுந்தர் |

வெளியீடு
--------

இந்த திரைப்படத்தின் சாட்டிலைட் உரிமம் சன் தொலைக்காட்சிக்கு விற்கப்பட்டது. இந்திய தணிக்கைக் குழு இப்படத்திற்கு "ஏ" சான்றிதழ் வழங்கியது. 26 ஏப்ரல் 2013 அன்று 72 திரைகளில் இப்படம் வெளியானது.

வசூல்
-----

முதல் வார இறுதியில் சென்னை பாக்ஸ் ஆபீஸில் 90 காட்சிகள் திரையிடப்பட்டன. உலகளாவிய அளவில் இப்படம் 8 கோடி ரூபாய் வசூல் செய்தது.[]

மேற்கோள்கள்
-----------

1. 
2. 
3. 
4. 
5. 
6.

வெளி இணைப்புகள்
---------------

1.
**கண்டோனீயம்** அல்லது **கண்டோனிசு** (ஆங்கிலம்:Cantonese) என்பது சீன-திபெத்திய மொழிக் குடும்பத்தின் ஒரு தென்சீன மொழியாகும். இம்மொழி தென்சீனாவின் ஒரு மாகாணமான குவாங்தோ மாகாணத்தில், கண்டன் பகுதியில் வசித்த மக்களால் பேசப்பட்ட மொழியென்பதால், இம்மொழியின் பெயரும் "கண்டோனிசு" என்றழைக்கப்படுகின்றது. ஹொங்கொங்கில் இம்மொழியும் ஆங்கிலமும் ஆட்சி மொழிகளாகும். ஹொங்கொங்கில் பெரும்பான்மையோரின் மொழியும் "கண்டோனிசு" ஆகும். இம்மொழிப் பேசுவோர் ஹொங்கொங், தென்சீனா, மக்காவ் மற்றும் சிறுதொகையின் வேறுசில நாடுகளிலும் வசிக்கின்றனர்.

பலுக்குதல்
----------

"கண்டோனிசு" என அழைக்கப்படும் சொல், ஆங்கில ஒலிப்புக்கு அமைவாகவே எழுத்துப்பெயர்ப்பு செய்யப்பட்டுள்ளது. ஹொங்கொங் வாழும் தமிழர்கள் அவ்வாறே உச்சரிக்கின்றனர். அத்துடன் தாய்மொழி அல்லாத பிற மொழியினர் இந்த வழக்கையே கொண்டுள்ளனர். அதேவேளை "கண்டோனிசு" எனும் சொல்லை சீன மொழியிலும் ஒரேமாதிரி ஒலிக்கப்படுவதில்லை. தென்சீன, மத்தியசீன, மேற்குசீன மக்களிடையே இதன் ஒலிப்பு வேறுபாடுகளைக் கொண்டுள்ளது. எடுத்துக்காட்டாக: மத்தியசீனர்கள் **குவோங்ஃபூவா** என்றும், மேற்குசீனர்கள் **பாக்வா** என்றும், தென்சீனர்கள் **குவோங்ந்தாவ்வா** என்றும் ஒலிப்பர். அதேவேளை ஹொங்கொங் மக்களும், மக்காவ் மக்களும் **குவோங்துங்வா** என்று ஒலிப்பர். இருப்பினும் ஹொங்கொங்கின் புதிய தலைமுறையினரின் பேச்சு வழக்கில் "கண்டோனிசு" என்றே அழைக்கப்படுவதும் காணக்கூடியதாக உள்ளது.

வரலாறு
------

மேற்கோள்கள்
-----------

1. ↑  Official Language Division, Civil Service Bureau, Government of Hong Kong

வெளியிணைப்புகள்
---------------
**பெர்டினோ ரெபெலோ** (பிறந்தது 31 ஆகஸ்ட் 1949) இவா் ஒரு இந்திய நீதியாளர், மு, அலகாபாத் உயர் நீதிமன்றத்தின் முன்னாள் தலைமை நீதிபதி ஆவாா்.  மும்பை உயர் நீதிமன்றத்திலும்  முன்னாள் நீதிபதியாகவும் இருந்தாா். கோவா, டாமன் மற்றும் டையு சட்டமன்றத்தின் முன்னாள் உறுப்பினராகவும் இருந்தாா்.. அரசு சட்ட கல்லூரி, மும்பையில் எல்எல்.பி பட்டம் பெற்றாா். அதன் பின்னர் மும்பை நீதிமன்றத்தில்  கோவாவில் பயிற்சி பெற்றாா்.. அவர் ஒரு விரிவுரையாளர் சட்டம் சல்கோன்கர்  சல்கோன்கா் சட்ட கல்லூரி இல் சட்ட விாிவுரையாளராக 1975 முதல் 1977 வரை பணியாற்றினாா். மேலும்  கோவா உயர் நீதிமன்ற பார் சங்கத்தில் 1984 ல் இருந்து 1996 தலைவராக இருந்தாா்.  பின்பு மூத்த வழக்கறிஞராக 1995 இல் தோ்ந்தெடுக்கப்பட்டாா்..   1977 இல்ச கோவா சட்டமன்றத்திற்கு ஜனதா கட்சி சாா்பில் தோ்ந்தெடுக்கப்பட்டாா். 1989 ஆம் ஆண்டில் நடந்த நாடாளுமன்ற தோ்தலில்,  ஜனதா கட்சி சாா்பில் எடுவார்டோ ஃபலோியோவை  எதிா்த்து போட்டியிட்டு தாேல்வியடைந்தாா். அதன் பின்னா் எப்போதும் அரசியலில் ஈடுபடவில்லை.

குறிப்புகள்
-----------

1. ↑  "Website, High Court of Allahabad". 24 நவம்பர் 2011 அன்று பார்க்கப்பட்டது.
2. ↑  "Bombay High Court Website". 24 ஏப்ரல் 2012 அன்று மூலம் பரணிடப்பட்டது. 18 சூலை 2017 அன்று பார்க்கப்பட்டது.
3. ↑  "Time of India". *The Times Of India*. 22 July 2010. Archived from the original on 2012-07-09. .
4. ↑  "Allahabad High Court Website".
5. ↑  "Poll Results 1977".
6. ↑  Rubinoff, Arthur (27 September 1997). "The Defeat of Eduardo Falerio". *Economic and Political Weekly* **32**: 2469.
**யாப்பிலக்கணம்** என்பது செய்யுள் எழுதுவதற்குரிய இலக்கணத்தைக் குறிக்கும். *யாத்தல்* என்னும் சொல் *கட்டுதல்* என்னும் பொருளை உடையது. எழுத்து, அசை, சீர், தளை, அடி, தொடை ஆகிய உறுப்புகளை ஒருசேரக் கட்டி அமைப்பது என்னும் பொருளிலேயே *செய்யுள் யாத்தல்* என்கிறார்கள். எனவே, இந்த யாத்தலுக்கு உரிய இலக்கணம் யாப்பிலக்கணமாகும்.

யாப்பிலக்கணம் என்பது செய்யுளின் இலக்கணம் என்றும் பொருள் தரும். இதில் உறுப்பியல், செய்யுளியல் என இருவகைகள் உள்ளன. உறுப்பியலில் செய்யுள் உறுப்புகளின் இலக்கணமும், செய்யுளியலில் பா, பாவினம் ஆகிய இருவகைச் செய்யுள்களின் இலக்கணமும் எடுத்துக் கூறப்பட்டுள்ளது.
  

மேலும் உறுப்பியலுக்குப் புறனடையாக உள்ளவை ஒழிபியல் என்ற மூன்றாவது வகையில் உள்ளடக்கப்பட்டுள்ளது.

யாப்பு என்னும் சொல்
-------------------

சங்க நூல்களிலும் இச்சொல் *கட்டுதல் என்ற அடிப்படைப்* பொருளில் பரவலாக வந்துள்ளது. யாப்பு என்னும் சொல்லைத் திருவள்ளுவரும் அதே பொருளில் பின்வரும் குறள்களில் கையாண்டுள்ளார்.

*கழல் யாப்பு* 
*யாப்பினுள் அட்டிய நீர்* 
*யாக்க நட்பு* 
*யானையால் யானை யாத்து அற்று* 
ஆயினும் செய்யுளின் கட்டுக்கோப்பு என்ற இலக்கணப்பொருளில் காண்பது அதேபோன்று பாடல்களிற் காண்பது அரிது.
பாட்டு, தூக்கு, தொடர், செய்யுள் எல்லாம் யாப்பு என்ற சொல்லின் பொருள் கூறும் பிற சொற்களாகும்.

யாப்பிலக்கண நூல்கள்
-------------------

தமிழில் இன்று கிடைக்கக் கூடியதாக உள்ள நூல்களுள் காலத்தால் முந்தியது தொல்காப்பியம். ஏறத்தாழ 2,500 ஆண்டுகளுக்கு முற்பட்டதாகக் கூறப்படும் இந்நூல், அதன் மூன்று அதிகாரங்களில் ஒன்றான பொருளதிகாரத்தில் யாப்பிலக்கணம் பற்றிக் கூறுகின்றது. மேலும், ஒன்பது பகுதிகளாகப் பிரிக்கப்பட்டுள்ள பொருளதிகாரப் பிரிவுகளில் ஒன்றே செய்யுளியல் என்னும் யாப்பிலக்கணமாகும். இதைத் தவிர, யாப்பிலக்கணம் கூறும் பல நூல்கள் காலத்துக்குக் காலம் இயற்றப்பட்டு வந்தன.

நத்தத்தனார், நல்லாதனார், அவிநயனார், பல்காயனார், கையனார், மயேச்சுரனார், பேராசிரியர், பரிமாணனார், வாய்ப்பியனார், காக்கைபாடினியார், சிறுகாக்கை பாடினியார் போன்ற புலவர்கள் யாப்பிலக்கணம் செய்தனர். சங்க யாப்பு, பெரியபம்மம், நாலடி நாற்பது, செயன்முறை, செயிற்றியம் போன்றவையும் யாப்பிலக்கணங் கூறும் நூல்களே. ஆயினும், தொல்காப்பியம் தவிர இன்று வரை நிலைத்திருப்பவை அமிர்தசாகரர் என்பவர் இயற்றிய யாப்பருங்கலம், யாப்பருங்கலக் காரிகை ஆகிய இரண்டு மட்டுமே. இவ்விரண்டும் செய்யுள் இலக்கணத்தைத் தமிழில் செப்பமுற விளக்கும் யாப்பிலக்கண நூல்களாகும்.

இவற்றையும் பார்க்கவும்
----------------------

* யாப்பிலக்கண நூல்கள்

அடிக்குறிப்பு
-------------

1. ↑   *யாப்பதிகாரம்*. சென்னை: பாரி நிலையம். ஏழாம் பதிப்பு 1995. பக். 1-192.
2. ↑  குறள் 777
3. ↑  குறள் 109
4. ↑  குறள் 793
5. ↑  குறள் 678
6. ↑  மே.வீ.வேணுகோபாலப் பிள்ளை (ஐந்தாம் பதிப்பு 2002). *யாப்பருங்கலக் காரிகை*. சென்னை: பாரி நிலையம், சென்னை. பக். 1-254.

வெளியிணைப்புக்கள்
-----------------

* யாப்புலகம்
* தமிழ் இணையப் பல்கலைக் கழகம்
**பெர்ட்டிராண்டு மைகு பீக்** *(Bertrand Meigh Peek)* (1891 – 1965) ஒரு பிரித்தானிய வானியலாளரும் வானியல் முதுவரும் அரசு வானியல் கழக ஆய்வுறுப்பினரும் ஆவார்.

பீக் இங்கிலாந்து, பர்மிங்காமில் இருந்த சோலிகுல் வான்காணகத்தைப் பயன்படுத்தி, 1923 முதல் 1947 வரை பல நோக்கிடுகளை எடுத்தார். இவை குறிப்புகளுடன், *அரசு வனியல் கழக மாதவாரி அறிக்கைகள்]]* எனும் இதழில் வெளியிடப்பட்டன. இந்த வான்காணகம் 1947 இல் பிரிக்கப்பட்டது. இவரது நோக்கிடௌகள் இலக்காகப் பெரிதும் வியாழன் கோளே அமைந்தது. இவர்பிரித்தானிய வானியல் கழக செவ்வாய்ப் பிரிவின் இயக்குநராக 1930 முதல் 1931 வரையிலும் காரிக்கோள் பிரிவின் இயக்குநராக 1934 முதல் 1935 வரையிலும் இருந்தார். மீண்டும் இவர் 1934 முதல் 1949 வரை வியாழன் பிரிவின் இயக்குநராகத் தொடர்ந்தார். இவர் 1938 முதல் 1940 வரை பிரித்தானிய வானியல் கழகத்தின் தலைவராகப் பணிபுரிந்துள்ளார்.

இவர்1946 இலிருந்து 1955 வரையில் ஆண்சிறாருக்கான சைமன் இலாங்டன் இலக்கணப் பள்ளியில் கல்வி பயிற்றுவித்தார். இங்கு இவர் வானியல் கழகத்தியும் நடத்தினார். உடல்ந்லமின்மையல் ஓய்வு பெற்ற இவர் 1965 இல் இறந்தர்.
Iஇவர் பிரித்தானிய வானியல் கழக வியாழன் பிரிவு நோக்கீடுகளை பயன்படுத்தி 1958 இல் *வியாழன் கோள்* எனும் நூலை வெளியிட்டார்.இதன் திருத்திய பதிப்பு 1981 இல் வெளியிடப்பட்டது.
பிரித்தானிய வானியல் கழகத்துக்கு இவரது மகனாகிய பிறையான் தந்த குறிப்புகளின்படி,:

* இவர் மும்முறை கேம்பிரிட்ஜ் கணிதவியல் பரிசை வென்றுள்ளார்;
* இவர் ஒரு பூப்பந்தாட்ட வல்லுனர்;
* இவர் அங்கிலோ-சோவியத் சதுரங்கப் போட்டி குழுவுறுப்பினர்;
* இவர் இரண்டாம் உலகப் போரில் கம்ப்சயர் ப்டையணியின் படைமேலர்
* இவர் ஒரு படகுப் பந்தயக்காரர்;
* இவர் ஓர் இசைத் தொகுப்பாளர்;
* இவர் தொடக்கநிலை வானொலித் தொழில்நுட்பத்தில் புலமை சான்றவர்.

பீக் நிலாக் குழிப்பள்ளம் இவரது நினைவகப் பெயரிடப்பட்டுள்ளது.

மேற்கோள்கள்
-----------

1. ↑  Peek, B. M. 1948, "Report of his observatory (Solihull)", *Monthly Notices of the Royal Astronomical Society*, Vol. 108, p. 79
2. ↑  Directors of the Mars Section பரணிடப்பட்டது 2006-05-28 at the வந்தவழி இயந்திரம், BAA

வெளி இணைப்புகள்
---------------

* ஆக்கங்கள் பெர்ட்டிராண்டு மைகு பீக் இணைய ஆவணகத்தில்
**கண்ணகிபுரம்** என்பது இலங்கையில் ஒலிபரப்பாகும் ஒரு வானொலித் தொடர் நாடகம் ஆகும். யங் ஏசியா தொலைக்காட்சி நிறுவனம் இந்நாடகத்தைத் தயாரித்து ஒலிபரப்புகிறது. இந்நாடகம் 2009, ஆகத்து 5 ஆம் திகதி முதல் கண்ணகிபுரம் என்ற பெயரில் தமிழிலும் கண்ணகிபுர என்ற பெயரில் சிங்களத்திலும் புதன் மற்றும் வெள்ளிக்கிழைமைகளில் ஒலிபரப்பி வருகின்றது.

இலங்கையில் வாழும் மக்களுக்கிடையே சகிப்புத்தன்மை, சகவாழ்வு என்பவற்றை மையமாகக்கொண்டு உருவாக்கப்பட்டுள்ளது கண்ணகிபுரம் வானொலி நாடகம். நீண்டகாலமாக நாட்டில் ஏற்பட்டிருந்த போர் முடிவுக்கு வந்தபின்னர் மக்கள் உளவியல் ரீதியாக எவ்வாறான செயற்பாடுகளை மேற்கொள்ளவேண்டும் என்ற நோக்கத்துடன் இந்த நாடகம் தயாரிக்கப்பட்டுள்ளது. இதற்காகவே யதார்த்த பூர்வமான கண்ணகிபுரம் என்ற ஒரு கிராமத்தை உருவாக்கி அதற்கு ஏற்புடைய வகையில் கதாபாத்திரங்கள் தெரிவு செய்யப்பட்டுள்ளன.

இந்த நாடகத்தொடர் இலங்கை ஒலிபரப்புக் கூட்டுத்தாபனத்தின் தேசிய, வர்த்தக சேவைகளிலும் பிராந்திய ஒலிபரப்புச் சேவைகளான ரஜரட்ட எப்.எம். கந்துரட்ட எப்.எம். வயம்பஹன்ட, கொத்மலை எப்.எம். பிறை எப்.எம். மற்றும் யாழ்.எப்.எம் ஆகிய சேவைகளில் வாரத்திற்கு இரு தடவைகள் ஏககாலத்தில் புதன் மற்றும் வெள்ளிக்கிழமைகளில் பிற்பகல் 6.45 மணிமுதல் 7 மணிவரையில் ஒலிபரப்ப்படுகின்றது. தென்றல் எப்.எம். சேவையில் அதேநாட்களில் பிற்பகல் 5.45 மணிமுதல் 6 மணிவரை ஒலிபரப்பாகி வருகின்றது.
**லோடி** (Lodi) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 5.918 சதுர கிலோ மீற்றர் பரப்பளவைக் கொண்டுள்ளது. இதில் 5.865 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.053 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 24,136 ஆகும். லோடி நகரத்தின் மக்கள் தொகை அடர்த்தி ஒரு கிலோ மீற்றருக்கு 4,114.9 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
**லோன்சைட்** (Lawnside) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்டென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 3.647 சதுர கிலோ மீற்றர் பரப்பளவைக் கொண்டுள்ளது. இதில் 3.647 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.000 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 2,945 ஆகும். லோன்சைட் நகரத்தின் மக்கள் தொகை அடர்த்தி ஒரு கிலோ மீற்றருக்கு 807.5 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
**கோவன்** என்பவர் மக்கள் கலை இலக்கிய கழகத்தை சேர்ந்த நாட்டுப்புறக் கலைஞர், பாடகர், சமூகச் செயற்பாட்டாளர். இவர் இசையமைத்து பாடிய *மூடு டாஸ்மாக்கை மூடு* பாடலில் இவர் ஜெயலலிதா அரசை விமர்சித்து இருந்தார். இதனால் "இந்தியத் தண்டனைச் சட்டம் 124-ஏ (தேச துரோகம்), 153-ஏ (சமூகத்தில் இரு பிரிவினரிடையே மோதல் ஏற்படுத்துதல்), 505 (1) பி, சி (வதந்திகளை பிரசுரித்து, பரப்பி மக்களை அரசுக்கு எதிராகச் செயல்படும்படி தூண்டுவது) போன்ற பிரிவுகளின் கீழ் வழக்கு பதிவு செய்யப்பட்டு" இணையக் குற்றக் காவல் துறையால் (Cyber Crime Police ) கைது செய்யப்பட்டார்.

ஒரு நாட்டுப்புறப் பாடகர் முதலைச்சரை விமர்சித்துப் பாடியதற்காக துரோக வழக்குத் தொடர்ப்பட்டு கைது செய்யப்பட்டதை கல்வியாளர்கள், செயற்பாட்டாளர், பல அரசியல் வாதிகள் கடுமையாக விமர்சித்து உள்ளார்கள். தமிழக பாஜக கோவன் கைது செய்யப்பட்டது சரியே என்று கூறியுள்ளது.

கோவன் கைது செய்தது அபத்தமானது என்றும், கோவனின் கருத்து வெளிப்பாட்டுச் சுதந்திரத்தை தமிழ்நாடு அரசு மதிக்க வேண்டும் என்று இந்திய பன்னாட்டு மன்னிப்பு அவையின் செயற்பாட்டாளர் Abhirr V P தெரிவித்துள்ளார். எந்த ஒரு சட்டம் எழுத்தாளர்களை, ஓவியர்களை, பாடகர்களைச் சிறையில் வைக்க மீண்டும் மீண்டும் பயன்படுத்தப்படுகிறது. அந்தச் சட்டத்துக்கு மக்களாட்சியில் இடமில்லை. உடனடியாகத் திரும்பப்பெறவேண்டும் என்று மனித உரிமைகள் கண்காணிப்பகத்தின் தெற்கு ஆசிய இயக்குநர் மீனாக்சி கங்குலி (Meenakshi Ganguly) அவர்கள் தெரிவித்துள்ளார்.

வாழ்க்கைச் சுருக்கம்
--------------------

கோவன் தமிழ்நாட்டின் தஞ்சை மாவட்டத்தில் பெருமங்களம் என்ற ஊரில், விவசாயக் கூலித் தொழில் செய்யும் குடும்பம் ஒன்றில் பிறந்தவர். ஐ.டி.ஐ. படிப்பை முடித்த கோவன், 1996 இல் திருச்சி பெல் நிறுவனத்தில் பணியாற்றினார். நாட்டுப் பாடல்கள் பாடுவதில் அதிக ஆர்வம் கொண்டவர். ‘மக்கள் கலை இலக்கியக் கழகம்' என்ற அமைப்பில் சேர்ந்து பாடல்களைப் பாடினார்.

இவற்றையும் பார்க்க
------------------

* 2015 மதுவிலக்கு ஆதரவு போராட்டங்கள்

மேற்கோள்கள்
-----------

1. ↑  சமூக வலைத்தளங்களில் வைரலாகும் கோவன் பாடல்கள்... ஃபேஸ்புக், டுவிட்டரில் அரசுக்கு எதிரான குரல்கள்
2. ↑  Tamil folk singer Kovan arrested for anti-Jayalalithaa song, slapped with sedition charge
3. ↑  "Tamil folk singer Kovan arrested for anti-Jayalalithaa song, slapped with sedition charge". 2015-11-02 அன்று மூலம் பரணிடப்பட்டது. 2015-10-31 அன்று பார்க்கப்பட்டது.
4. ↑  கோவன் கைது சரியே: தமிழிசை நிலைப்பாட்டில் மாற்றம்
5. 1 2  Tamil Nadu singer arrest: Human rights groups demand Kovan’s release, call for scrapping sedition law
6. ↑  "ஊருக்கு ஊரு சாராயம் தள்ளாடுது தமிழகம் - ஊத்திக்கொடுத்த உத்தமிக்கு போயசில உல்லாசம்". உலக தமிழ்ச் செய்திகள். 31 அக்டோபர் 2015. 1 நவம்பர் 2015 அன்று பார்க்கப்பட்டது.
[*தொடர்பிழந்த இணைப்பு*]

வெளி இணைப்புகள்
---------------

* மூடு டாஸ்மாக்கை மூடு
**லோட்டஸ் நோட்ஸ்** வாங்கி - வழங்கி (கிளையண்ட் சேவர் : Client Server) மற்றும் மின்னஞ்சல் கூட்டு முறையில் அமைந்த ஓர் மென்பொருளாகும். இதன் விருத்தியாளர்களான ஐபிஎம் லோட்டஸ் நோட்ஸை டெக்ஸ்டாபுடன் இணைக்கப்பட்ட வணிகரீதியிலான மின்னஞ்சல், நாட்காட்டி (காலண்டர்), மற்றும் லோட்டஸ் டொமினோவில் (formerly **Lotus Domino**) உள்ள தகவல்களை ஓர் மென்பொருளாக வரையறுக்கின்றனர்.

வசதிகள்
-------

லோட்டஸ் நோட்ஸ் சம்பிரதாய பூர்வமான மின்னஞ்சல் மென்பொருட்களைத் தாண்டி நிகழ்நிலைத் தூதுவன் வசதி (லோட்ஸ் சேம்ரைம் - lotus sametime), உலாவி, குறிப்புப் புத்தகம், நாட்காட்டி மற்றும் வழங்களை ஒதுக்கும் கிளையண்ட் மற்றும் கூட்டிணைந்த மென்பொருட்களிற்கு ஓர் தளமாகவும் அமைகின்றது. லினக்ஸ் மற்றும் விண்டோஸ் இயங்குதளங்களில் இயங்கும் இம்மென்பொருளானது வர்தக அமைப்புக்களில் விரும்பப் படுகின்றது. இலங்கையில் ஐக்கிய நாடுகள் அமைப்பான உலக உணவுத் திட்டம், ஐக்கிய நாடுகள் சிறுவர் நிதியம் போன்றவை பாவித்து வருகின்றன. இதன் ஆரம்பகாலத்தில் பொதுவான பிரயோகங்களாக குழுவிவாதங்கள், மற்றும் எளிமையான தொடர்புத் தகவற் தளம் ஆகியவையே இருந்தன. ஆனால் இன்று லோட்டஸ் நோட்ஸ் பிளாக் (வலைப்பதிவு), விக்கி, RSS திரட்டிகள், முழுமையான வாடிக்களையாளர் சேவை, உதவி வழங்கும் சேவைகள் மாத்திரம் இன்றி லோட்ட்ஸ் நோட்ஸ்ஸில் டொமினோ டிசைனர் மூலமாக பொருத்தமான பிரயோக மென்பொருட்களையும் ஆக்கிக்கொள்ளலாம்.

நோட்ஸ் டொமினோ சேவர் அல்லாது மைக்ரோசாப்டின் IMAP மற்றும் POP முறையிலான சேவருடனும் இயங்கவல்லது. மின்னஞ்சலைப் பெறுபவரின் மின்னஞ்சல் முகவரியை LDAP முறையில் பெற்றுக் கொள்ளும் இது மைக்ரோசாப்டின் அக்ரிக் டைக்ரைக்றி உட்பட. லோட்டஸ் நோட்ஸ் இணையத்தில் உலாவும் வசதிகள் இருப்பினும் பெரும்பாலானவர்கள் தமக்கு பிடித்த உலாவியினையே பயன்படுத்தி வருகின்றனர்.

மின்னஞ்சல் மென்பொருளாக
----------------------

பெரிய அமைப்புக்களில் இது பிரதான மென்பொருளாகப் பயன் படுகின்றது. IBM இன் தற்போதைய கணக்குப் படி 120 மில்லியன் பாவனையாளர்கள் இம் மென்பொருளைப் பாவித்து வருக்கின்றனர். 

பொதுவாக நிறுவனங்கள் **லோட்டஸ் நோட்ஸ்** சேவரை (அதாவது லோட்ட்ஸ் டொமினோ சேவர்) நிறுவும் போது பொதுவாக கிளையண்ட்களாக **லோட்டஸ் நோட்ஸ்** இருக்கும். எனினும் இதற்கு மேலதிகமாக டொமைனோ சேவர் POP3 மற்றும் மைக்ரோசாப்ட்டின் IMAP முறையிலமைந்த நீட்சிகள் ஊடாக ஆதரிக்கின்றது. உதாரணமாக DAMO - (Domino Access for Microsoft Outlook) என்ற நீட்சி மைக்ரோசாப்ட் அவுட்லுக் மின்னஞ்சல் மென்பொருளை லோட்ஸ் டொமினோ சேவருடன் இணைக்க உதவுகின்றது. இத்துடன் இணையமூடாக மின்னஞ்சல் நாட்காட்டிவசதிகளை பயர்பாக்ஸ், இண்டநெட் எக்ஸ்புளோறர் உலாவிகளூடாக வழங்கி வருகின்றது. 

எரிதங்களை வடிகட்டும் மென்பொருட்கள் பல இருக்கின்றன. இவை லோட்டஸ் டொமினோ சேவரிலேயே தொழிற்படும். அவை பொதுவாக மின்னஞ்சலின் விடயத்தில் (subject) இல் [SPAM] என்பதைச் சேர்த்துவிடும் பின்னர் லோட்ஸ் நோட்ஸ் கிளையண்டில் மின்னஞ்சல் விதிகளைப் பாவித்து எரிதங்களை வடிகட்டலாம்.

மேற்கோள்கள்
-----------

1. ↑  IBM Retires Lotus, Focuses on ‘Social Business’ பரணிடப்பட்டது 2012-11-29 at the வந்தவழி இயந்திரம். Channelnomics.com (2012-11-19). Retrieved on 2013-07-17.
**நோகை** (இறப்பு 1299/1300) என்பவர் ஒரு தளபதி மற்றும் தங்க நாடோடிக்  கூட்டத்தை நடைமுறையில் ஆட்சி செய்தவர் ஆவார். இவர் செங்கிஸ் கானின் நான்காம் தலைமுறை வழித்தோன்றல் ஆவார். இவரது தாத்தா, சூச்சியின் ஏழாவது மகனான போவல்/பவுல்/தெவல் கான் ஆவார்.  நோகை கான் இசுலாம் மதத்திற்கு மாறிய ஒரு முக்கியமான நபர் என்று கூறப்படுவதும் உண்டு.

இவர் நேரடியாக தங்க நாடோடிக் கூட்டத்தை ஆட்சி செய்யவில்லை என்றபோதிலும், எந்த கான் இவர் காலத்தில் பதவியில் இருந்தாலும் அவர்களுக்கு இவர் ஒரு துணை ஆட்சியாளராக செயல்பட்டார். டினீப்பர் ஆற்றுக்கு மேற்கில் இருந்த பகுதிகள் மீது கட்டுப்பாடில்லாத அதிகாரங்களை கொண்டிருந்தார். இவர் உச்சபட்ச அதிகாரங்களை கொண்டிருந்த நேரத்தில் ஐரோப்பாவிலேயே மிகுந்த சக்தி வாய்ந்த மனிதர்களில் ஒருவராக இருந்தார். பலராலும் நாடோடிக் கூட்டத்தின் உண்மையான தலைவன் என்று கருதப்பட்டார். உருசிய நூல்கள் இவருக்கு ஜார் என்ற பட்டத்தை அளித்துள்ளன. கிரீமியாவில் இருந்த பிரான்சிஸ்கன் சமயப்பரப்பாளர்கள் இவரை துணை பேரரசர் என்று பேசினர்.

உசாத்துணை
---------

1. ↑  J. J. Saunders, *The History of the Mongol Conquests*, p. 162.

குறிப்புகள்
-----------

* Saunders, J.J. *The History of the Mongol Conquests*, 2001
* Ж.Бор *Монгол хийгээд евроазийн дипломат шаштир* Боть 2, 2003
* Howorth, H.H. "History of the Mongols from the 9th to the 19th Century: Part 2. The So-Called Tartars of Russia and Central Asia. Division 1"
* Vernadsky, G. "Mongols and Russia", Yale University Press, Dec 1953
* István Vásáry, *Cumans and Tatars*, Cambridge University Press 2005
**நோட்ரே டேம் டி பாரிஸ்** (*Notre Dame de Paris* அல்லது *பாரிஸ் அன்னை*) என்பது ஒரு கோதிக் பேராலயம். மேற்கு நோக்கிய வாயிலோடு கூடிய இப் பேராலயம் பிரான்சின் தலைநகரமான பாரிசில் உள்ளது. இதுவே பாரிஸ் உயர் மறைமாவட்டத்தின் முதன்மைப்பேராலயமும், பேராயரின் இல்லமும் ஆகும். நோட்ரே டேம் டி பாரிஸ் பிரெஞ்சு கோதிக் கட்டிடக்கலையின் சிறந்த எடுத்துக்காட்டாகப் கருதப்படுகின்றது. இது பிரான்சின் புகழ் பெற்ற கட்டிடக்கலைஞருள் ஒருவரான வயலே லெ டுச் என்பாரால் புதுப்பிக்கப்பட்டு அழிவிலிருந்து பாதுகாக்கப்பட்டது. *நோட்ரே டேம்* என்பது பிரெஞ்சு மொழியில் *எம் அரசி* என்னும் பொருள் கொண்டது, இவ்வழக்கு பொதுவாக தமிழ் மரபில் *எம் அன்னை* எனக்கொள்ளப்படுகின்றது. மிகப் பழைய கோதிக் பேராலயங்களுள் ஒன்றான இதன் கட்டுமான வேலைகள் கோதிக் காலம் முழுவதிலும் நடைபெற்றது.கி. பி. 1163 ஆம் ஆண்டில் இந்தக் கோவிலின் கட்டுமானப் பணிகள் தொடங்கப்பட்டன.

இப்போதைய நிலைமை
---------------

பிரெஞ்சு நாட்டின் பழம் அரசர்களின் நினைவுச் சிலைகள் அகற்றப்பட்டுள்ளன. சில சுவர்கள் இடிந்து விழுந்துள்ளன. சுண்ணாம்புக் காரைகள் பெயர்ந்து தரையில் கிடக்கின்றன. 1793 இல் நடந்த பிரஞ்சு புரட்சியில் நடந்த வன்செயல்களாலும், இரண்டு உலகப் போர்களின் வன்முறையாலும், பராமரித்தல் குறைவினாலும் இந்தச் சேதங்கள் ஏற்பட்டுள்ளன. இருப்பினும் வரலாற்றுச் சிறப்புக் கொண்ட இந்தப் பேராலாயத்தை ஆண்டுதோறும் 12 மில்லியன் சுற்றுலாப் பயணிகள் பார்த்துச் செல்கிறார்கள். இதனை மீண்டும் சீர் செய்ய 114 மில்லியன் டாலர்கள் தேவைப்படும் என்றும் பணம் திரட்டும் முயற்சிகள் நடைபெறுகின்றன என்றும், ஐந்து ஆண்டுகளில் கட்டுமானப் பணிகள் நிறைவடையும் என்றும் இப்பேராலயத்தின் நிர்வாகப் பேராயர் கூறியிருக்கிறார்.
1831 ஆம் ஆண்டில் பிரெஞ்சு அறிஞர் விக்டர் ஹியூகோ இந்த ஆலயத்தின் கட்டடட இடிபாடுகளைச் சுட்டிக்காட்டி தமது நூலில் எழுதியிருந்தார். அதன் பலனாக 1844 இல் புனரமைப்பு வேலைகள் நடந்தன.

உசாத்துணை
---------

1. ↑  Mérimée database 1993
2. ↑  Caroline Bruzelius, *The Construction of Notre-Dame in Paris*, in *The Art Bulletin*, Vol. 69, No. 69 (Dec. 1987), pp. 540–569.
3. ↑
**கோவளம் கைலாசநாதர் கோயில்** தமிழ்நாட்டில் காஞ்சீபுரம் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் காஞ்சீபுரம் மாவட்டத்தில் கோவளம் என்னுமிடத்தில் அமைந்துள்ளது.

இறைவன், இறைவி
-------------

இக்கோயிலின் மூலவராக கைலாசநாதர் உள்ளார். சிவராத்திரி, கார்த்திகை, பிரதோஷம் உள்ளிட்ட விழாக்கள் இங்கு நடைபெறுகின்றன. பௌர்ணமி நாட்களில் இறைவனுக்கும், இறைவிக்கும் சிறப்பு அபிசேகங்கள் நடைபெறும்.

அமைப்பு
-------

திருச்சுற்றில் குபேர கணபதி வடக்கு நோக்கிய நிலையில் காணப்படுகிறார். விஜய கணபதி மற்றொரு சன்னதியில் உள்ளார். மூலவர் கோஷ்டத்தில் சிவ கணபதி உள்ளார். பூமாதேவியுடன் வெங்கடேசர், சூரியன், மகாலிங்கம், மகாகாளி, நாகாத்தம்மன், சுவர்ண பைரவர் ஆகியோர் உள்ளனர். தூண்களில் ராமாயணச் சிற்பங்கள் காணப்படுகின்றன. ஆவுடையாரில் கோயில் குறித்த செய்தி குறிப்பிடப்பட்டுள்ளது.

வரலாறு
------

இப்பகுதியில் வாழ்ந்த கடல் வணிகள் பாதுகாப்பிற்காகவும், தொழில் சிறப்பாக அமையவும் சிவனுக்குக் கட்டிய கோயில் கடல் சீற்றத்தால் மறைந்துவிட்டது. பின்னர் வந்த பல்லவ மன்னர் சிவனுக்குக் கோயில் கட்டும் முயற்சியில் ஈடுபட்டு சிவன் அருளால் கோயில் கட்டினார்.

மேற்கோள்கள்
-----------

1. 1 2 3 4  அருள்மிகு கைலாசநாதர் திருக்கோயில், தினமலர் கோயில்கள்
**மெக்னசைட்டு** (*magnesite*) என்பது இயற்கையில் கிடைக்கும் ஒரு கனிமம் ஆகும் அதன் வேதியியல் வாய்பாடு MgCO3 (மக்னீசியம் கார்பனேட்டு) ஆகும். இரும்பு(II) கார்பனேட்டு மற்றும் மெக்னசைட்டு கலந்த படிகங்கள் ஒரு அடுக்கு அமைப்பு கொண்டவை: மெக்னீசியம் மோனோலேயர்கள் மற்றும் இரும்பு (II) கார்பனேட்டு ஒற்றை அடுக்குகள் மாற்றியமைக்கப்படும் கார்பனேட்டு குழுக்களின் ஒற்றைஅடுக்குகள். மாங்கனீசு, கோபால்ட்டு மற்றும் நிக்கல் போன்றவையும் சிறிய அளவுகளில் இருக்கலாம்.

சேலத்து மெக்னசைட்

தோற்றம்
-------

மெக்னசைட்டு அல்ட்ரா மெஃபிக், செர்பென்டைன் மற்றும் வேறுபல மெக்னீசியம் அதிகம் உள்ள பாறை வகைகளில் ஏற்படும் மாற்றத்தினால் பாறை இடுக்குகளில் உருவாகின்றது. இதில் மெக்னசைட்டு பெரும்பாலும் கிரிப்டோ கிறிஸ்டலைன் மற்றும் ஓப்பல் அல்லது சேர்ட் வடிவில் சிலிக்காவாகக் காணப்படுகிறது.

உருவாக்கம்
----------

இயற்கையான மெக்னசைட்)
பெரிடோடைடடு மற்றும் தூள் கார்போனேட்டு பாறையிகளின் சுய வேதி மாறுபாடு காரணமாக மெக்னசைட்டு கனிமம் உருவாக்கப்படுகிறது. உயர்ந்த வெப்பநிலையிலும் மற்றும் அழுத்தத்தில் அழிவினின் கார்பனேற்றம் மூலம் மெக்னசைட்டு உருவாகின்றது. இது உயர் அழுத்த பச்சை பாறை வகைகளை சேர்ந்ததது. 
மெக்னசைட் மெக்னீசியம் செம்பெண்டின் கார்பனேற்றம் (லிசார்டைட்) மூலமாக பின்வரும் எதிர்வினையால் உருவாக்கப்படும்:

2 Mg3Si2O5(OH)4 + 3 CO2 → Mg3Si4O10(OH)2 + 3 MgCO3 + 3 H2O.

பயன்கள்
-------

மெக்னசைட்டு தரை ஒட்ட ஒரு சேர்ப்பான் பயன்படுத்தப்படுகிறது. இது உலைகள் மற்றும் சிமெண்ட் உலைகளில் ஒரு புறணியாக பயன்படுத்தப்படுகிறது. இது ஒரு சிறந்த எறிசெங்கல் செய்ய பயன்படுகிறது. மிகுதியான மிகப்பெரிய மெக்னீசியத்தை நெருப்பிலிட்டுச் சாம்பலாக்கி உரங்கள் மற்றும் நெகிழி, வண்ணப்பூச்சுகள் மற்றும் காகிதத்தில் கலப்படங்கள், ஒரு உணவு நிரப்பாகவும் பயன்படுத்தப்படுகிறது. இது செயற்கை ரப்பர் உற்பத்தியில் ஒரு நிரப்பு மற்றும் ஊக்கியாகவும் பயன்படுத்தப்படுகிறது.

மேலும் படிக்க
-------------

* Information about magnesite flooring (West Coast Deck Water Proofing) பரணிடப்பட்டது 2018-03-13 at the வந்தவழி இயந்திரம்

மேற்கோள்கள்
-----------

1. ↑  Beran, A. and Zemann, J. (1977): Refinement and comparison of the crystal structures of dolomite and of an Fe-rich ankerite. Tschermaks Mineralogische und Petrographische Mitteilungen, vol.24, pp.279-286.

* Smithsonian Rock and Gem ISBN 0-7566-0962-3
Airport in காசியாபாத் உத்திரப் பிரதேசம்வார்ப்புரு:SHORTDESC:Airport in காசியாபாத் உத்திரப் பிரதேசம்
**ஹிண்டன் விமானப்படைத் தளம்** (*Hindon Air Force Station*) உத்தரப்பிரதேசத்தின் காசியாபாத் அருகில் டெல்லியின் புறநகர் பகுதியில் அமைந்துள்ள ஹிண்டன் ஆற்றின் அருகில் உள்ளது. இது 9000 அடி (2700மீட்டர்கள்) நீளம், × 150 அடி (46 மீட்டர்கள்) அகலம் கொண்ட பரப்பளவில் அமைந்துள்ளது.

நிகழ்வுகள்
----------

2005 ஆம் ஆண்டு வரை விமானப்படையின் ஆண்டுவிழா அக்டோபர் 8ல் புது தில்லியின் பாலம் பன்னாட்டு வானூர்தி நிலைய விமானத்தளத்தில் நடந்துவந்தது. ஆனால் 2006ம் ஆண்டு முதல் இத்தளத்திற்கு மாற்றப்பட்டது. 02.09.2013 அன்று இந்திய ராணுவ மந்திரி ஏ.கே.அந்தோணி மூலம் இத்தளத்தில் விமானப்படைக்கு மிகப்பெரிய சரக்கு விமானம் "போய்ங் சி-17 க்ளோப்மாஸ்டர் III" நாட்டுடைமை ஆக்கிவைக்கப்பட்டது. 70 டன் எடையை சுமந்து செல்லும் இது அமெரிக்காவில் தயாரிக்கப்பட்டது.

அலகுகள்
-------

2, 9 மற்றும் 18 படைப்பிரிவுகளில் MiG-27ML இயங்குகிறது.
தற்போது Mi-17 IV முதல் நுப்ரோ வாரியார் 129-HU வரை செயல்படுகிறது.

மேற்கோள்கள்
-----------

1. ↑  Information of Hindon Air Force Base, airport-data.com, accessed 15 January 2011
2. ↑  Hindan Air Station, Wikimapia, accessed 15 January 2011

மேலும் பார்க்க
--------------

இந்திரா காந்தி பன்னாட்டு வானூர்தி நிலையம்
**பாலியல் கோளாறு** (*sexual disorder*), **பாலியல் பிரச்சினை** (*Sexual problem*), **பாலியல் செயல் பிறழ்ச்சி** (*Sexual dysfunction*) அல்லது **பாலியல் செயல்பிழை** (*sexual malfunction*) என்பது தனி நபர் அல்லது இருவர் சாதாரண பாலியல் செயல்பாடுகளான உடலியல் இன்பம், பாலியல் விருப்பம், விருப்பத்தேர்வு, பாலியல் தூண்டல் அல்லது புணர்ச்சிப் பரவசநிலை போன்றவற்றின்போது ஏற்படும் இடையூறான அனுபவம் ஆகும். மனக் கோளாறு மருத்துவ, புள்ளிவிபரக் கையேட்டின் 5 வது பதிப்பின்படி, அதிக கடுந்துன்பமும் இருவருக்கிடையிலான விகாரமும் ஆகிய பாலியல் செயல் பிறழ்ச்சியை ஒரு நபர் உணர குறைந்தது 6 மாதங்களுக்கு தேவைப்படுகிறது எனக் குறிப்பிடுகிறது. பாலியல் கோளாறு ஒரு தனி நபரின் பாலியல் வாழ்க்கைப் புலன் உணர்வு தரத்தில் ஆழமிக்க தாக்கத்தை ஏற்படுத்த முடியும். *பாலியல் கோளாறு* எனும் பதம் உடலியல் ரீதியான பாலியல் செயல் பிறழ்ச்சியை மட்டும் குறிப்பிடாது, பாலியல் நெறிபிறழ்வையும் குறிப்பதோடு; சிலவேளைகளில் "பாலியல் விருப்பத்தேர்வுக் கோளாறு" என்பதையும் குறிப்பிடுகிறது.

இவற்றையும் பார்க்க
------------------

* புணர்ச்சிப் பரவசநிலையின்மை
* விந்து முந்துதல்

உசாத்துணை
---------

1. ↑  Nolen-Hoeksema, Susan (2014). *Abnormal Psychology*. 2 Penn Plaza, New York, NY 10121: McGraw-Hill. பக். 366-367. பன்னாட்டுத் தரப்புத்தக எண்:978-1-259-06072-4. .
2. ↑  Eden, K.J. & Wylie, K.R. (2009). Quality of sexual life and menopause. Women’s Health, 5 (4), 385-396. doi:10.2217/whe.09.24

வெளி இணைப்புகள்
---------------

* International Society for Sexual Medicine பரணிடப்பட்டது 2009-03-20 at the வந்தவழி இயந்திரம்
* NIH site on sexual problems
A Source 4 ERS with major parts labeled
25 பரவளைவுத் தெறிப்பி விளக்குக் கருவிகள்
**மேடை ஒளியமைப்புக் கருவிகள்** என்பன நாடகம், நடனம் போன்ற நேரடியாக நிகழ்த்திக் காட்டும் நிகழ்ச்சிகளுக்கு ஒளி அமைப்பதற்காகப் பயன்படும் கருவிகளைக் குறிக்கும். இவை, தொலைக்காட்சிக் கலையகங்கள், இசை நிகழ்ச்சிகள் போன்றவற்றுக்கு ஒளியமைப்பதற்கும் பயன்படுகின்றன.

ஒளியமைப்புக் கருவிகளின் கூறுகள்
-------------------------------

பல்வேறு ஒளியமைப்புக் கருவிகள் தோற்றத்திலும், செயல்பாடுகளிலும் ஒன்றுக்கொன்று வேறுபட்டுக் காட்சியளித்தாலும், அவைகள் அனைத்தும் பின்வரும் பொதுவான கூறுகளைக் கொண்டுள்ளன:

### பெட்டி/கூடு/பேணி/உறை

இவை, கருவியின் பிற கூறுகளை உள்ளே வைத்திருப்பதற்கும், ஒளி வேண்டாத திசைகளில் வெளிச் செல்வதைத் தடுப்பதற்குமான ஒரு உலோக அல்லது பிளாஸ்டிக்குக் கொள்கலன்களாகும். இது, வில்லை அல்லது ஒளிவெளிச் செல்லவதற்கான திறந்த பகுதி தவிர்ந்த, கருவியின் வெளிப்புறம் முழுவதையும் உள்ளடக்குகிறது. இவ் வெளிக்கூடு, வெப்பத்தைக் குறைப்பதற்கும், விளக்கின் செயல் திறனைக் கூட்டுவதற்குமான சிறப்புக் கூறுகளைக் கொண்டிருக்கும்படி வடிவமைக்கப்படலாம். பழைய கருவிகள், உருட்டிய அல்லது பொறியிலிட்ட உருக்கினால் அல்லது அலுமீனியத்தினால் ஆனவை. தற்காலத்தில் இக் கூடுகள் அச்சு வார்ப்பட உலோகங்களினால் செய்யப்படுகின்றன. அச்சு வார்ப்பட முறை, கூடுகளை ஒரே கூறாக, மலிவாகவும், நிறை குறைந்தனவாகவும் செய்வதற்கு வழிவகுத்துள்ளது. சில கருவிகளின் கூடுகள் பிளாஸ்டிக்கினாலும் செய்யப்படுவதுண்டு.

### வில்லை அல்லது வாய்

Optics of a Altman 1000Q followspot. From left to right: Lamp, Ellipsoidal Reflector, Shutter/Iris Assembly, Fixed Lens, Variable Lens.
இது ஒளி வெளியேறுவதற்காக விடப்பட்டுள்ள வழியாகும். பல விளக்குகளில் வெளியேறும் ஒளிக் கதிரைக் கட்டுப்படுத்துவதற்கு வில்லைகளைப் பயன்படுத்துகின்றன. பரவளைவுத் தெறிப்பி விளக்குகள், ஓர விளக்குகள் என்பன வில்லைகளைக் கொண்டிருப்பதில்லை. தெறிப்பிகளை மட்டுமே கொண்டிருக்கின்றன. வில்லை, தெறிப்பி, மற்றும் பிற ஒளிக்கதிரைக் கட்டுப்படுத்தும் கூறுகள் ஒளியியற் தொகுதியின் ஒரு பகுதியாகும்.

### தெறிப்பி

இது வெளியேறும் ஒளியின் தரத்தையும் அதன் திசைசார் பண்புகளையும் கட்டுப்படுத்துகிறது. ஒரு நீள்வளையத் தெறிப்பியில் ஒளி மூலத்தை ஒரு குவியத்தில் அமைக்கும்போது, தெறிக்கும் ஒளி இரண்டாவது குவியப் புள்ளியில் குவியும். இது பொட்டொளியை உருவாக்குகிறது. பரவளைவுத் தெறிப்பியில் ஒளிமூலம் குவியத்தில் இருக்கும்போது, தெறிக்கும் ஒளிக் கதிர்கள் ஒன்றுக்கொன்று இணையாக வெளியேறுகின்றன. ஒளிக்கற்றைகளை வில்லைகளினூடாகச் செலுத்துவதற்காகத் தெறிப்பிகள் ஒளிமூலத்துக்குப் பின்னால் அல்லது அதனைச் சூழ அமைக்கப்படுகின்றன.

### தாங்கு சட்டம்

பல கருவிகளில், விளக்கைத் தொங்கவிடுவதற்கு அல்லது அதனைத் தாங்குவதற்காக *ப* வடிவில் அமைந்த ஒரு தாங்கு சட்டம் பயன்படுகிறது, இது, ஒரு அச்சுப்பற்றிச் சுழலக்கூடியதாக விளக்கின் வெளிக்கூட்டின் பக்கங்களில் பொருத்தப்பட்டிருக்கும். இத் தாங்கிகள், உயரத்தில் பொருத்தப்பட்டிருக்கும் குழாய்கள் அல்லது சட்டங்களில் பொருத்தப்படுவது வழக்கம். தரையிலும் இவை பொருத்தப்படுவது உண்டு.
**தெய்வயானை**  என்பது காட்டு யானை ஒன்றுக்கு இடப்பட்டிருந்த பெயர். 

பிரமசுந்தர முனிவர் யானையின் சினத்தை அடக்கி வயப்படுத்தும் மந்திரம் ஒன்றை உதயணனுக்குச் சொல்லிக்கோடுத்தார். மேலும் உதயணனுக்கு இசைப்பயிற்சி அளித்து, இந்திரனால் தனக்கு அளிக்கப்பட்டதும், இசையால் யானைகளை வயப்படுத்த வல்லதுமான கோடபதி என்னும் யாழையும் வழங்கினார். உதயணன் அந்த யாழை மீட்டும்போது அக் காட்டிலிருந்த யானைகளும், பிற விலங்குகளும், பறவைகளும் விரும்பிக் கேட்டு அவன் விருப்பப்படி செயல்பட்டன. இதனைக் கண்ட முனிவன் தன் மகன் யூகியையும் உதயணனிடம் ஒப்படைத்து உதயணனுக்கு உயிர்த்துணையாக விளங்கும்படி அறிவுறுத்தினான்.

ஒருநாள் தெய்வயானை ஒன்று பல பிடிகள் பெண்யானைகள் சூழ்ந்து வர, சினத்துடன் உதயணன் முன் தோன்றியது. அது பதினாயிரம் யானைகளின் பலத்தை ஒருங்கே கொண்டது. அப்போது உதயணன் தான் கற்றிருந்த யானையை வயப்படுத்தும் மந்திரத்தைச் சொல்லித் தன் கோடபதி யாழை மீட்டினான். தெய்வயானை உதயணனின் வயப்பட்டது. உதயணன் அதன்மீது ஏறிக்கொண்டு தன் இருப்பிடம் திரும்பினான். 

ஒருநாள் அந்த யானை உதயணன் கனவில் தோன்றியது. தன்மீது வேறு பாகரை ஏற்றினாலும், தோல் கயிற்றால் தன்னைக் கட்டினாலும், யானை உண்ணுவதற்கு முன்பு உதயணன் உண்டாலும் உதயணனை விட்டு விலகும் நிலை வரும் என அறிவித்த்து. அதுமுதல் உதயணனன் தெய்வயானையின் விருப்பப்படி கவனமுடன் அதனைப் பேணிவந்தான். 

உதயணன் தன் தாய்மாமன் நாட்டு ஆட்சிப் பொறுப்பினை யூகியிடம் ஒப்படைத்துவிட்டுத் தந்தை தனக்களித்த நாட்டை ஆண்டுகொண்டு வருகையில் ஒருநாள் மகளிரின் ஆடல்பாடல்களில் மயங்கியிருந்தான். தனக்கு இருந்த பசி மயக்கத்தில் தெய்வயானைக்கு உணவு அளிக்கக மறந்து தான் முதலில் உண்டுவிட்டான். அப்போது அந்த தெய்வயானை மறைந்துவிட்டது. தேடினான்.

அடிக்குறிப்பு
-------------

1. ↑  = கொங்குவேளிர் (கி.பி. 7 ஆம் நூற்றாண்டு). *பெருங்கதை (4 தொகுதிகள்)*. சென்னை: உ. வே. சாமிநாதையர் பதிப்பு, ஆறாம் பதிப்பு 2000, முதல் பதிப்பு 1934, வெளியீட்டு எண் 40.  உ.வே.சா. முன்னுரை
2. ↑  முருகனின் மனைவி 'தெய்வயானை' அல்லது 'தெவ்வானை' என்னும் பெயரால் குறிப்பிடப்படுகிறாள். இது வேறு.
இலையின் உள் அமைப்பு
பாலிஸேட் உயிரணு தாவர செல்களின் இலைகளில் மியுஸோபில் செல்களில் காணப்படுகின்றது. இதற்கு வெளிப்புறம் புறத்தோல் மற்றும் கியுட்டிகிள் அடுக்கு உள்ளது. இதற்கு செங்குத்தாக, இலைகளில் ஸ்பாஞ்சி மிசோபில் செல்கள் உள்ளன. இலைகளில் உள்ள பச்சையருங்கருமணி உயிரணுக்கள் ஒளி ஆற்றலை உறிஞ்சிக் கொள்கின்றன. பாலிஸேட் உயிரணுக்கள் இருவித்திலை 
தாவரங்கள் மற்றும் நிகர நரம்புடைய மோனோகாட் தாவரங்களான ஏரெசி மற்றும் டியியோஸ்கொரொசிகளில் காணப்படுகின்றது.

அமைப்பு
-------

பாலிஸேட் செல்களில் அதிக எண்ணிக்கையில் குளோரோபிளாஸ்ட் செல்கள் காணப்படுகின்றன. இது இலைகளில் ஒளிச்சோ்க்கைக்கு  பயன்படுகின்றது. இலைகளில் ஒளிச்சோ்க்கை முலம் அதிக அளவில் ஒளிஆற்றல் வேதியாற்றலாக மாற்றப்படுகின்றது. மேலும் கார்போஹைட்ரேட் சேகரமாகின்றது.

  

மியுஸோபிலில் உள்ள பாலிஸேட் செல்களும் ஸ்பாஞ்சி  செல்களும் ஒளிச்சோ்க்கையில் முக்கிய பங்கு வகிக்கின்றது. இடைவெளிகளைக் கொண்ட ஒழுங்கற்ற வடிவமுள்ள செல்களாக இருப்பதால் ஒளிச்சோ்க்கையில் வாயுப் பரிமாற்றத்திற்கும் (உதாரணமாக காா்பன்-டை- ஆக்சைடு) உதவுகின்றது.

பாலிஸேட் செல்கள் குளோரன்கைமா செல்களாகும். அதாவது, பாரன்கைமா செல்களில் குளோரோபிளாஸ்ட் காணப்படுகின்றது.[]

மேலும் காண்க
------------

* காழ்
* உரியம்

குறிப்புகள்
-----------

1. ↑  Higaki, T.; Rasmussen, H.P.; Carpenter, W.J. (1984). *A Study of Some Morphological and Anatomical Aspects of Anthurium Andreanum Lind*. HITAHR, College of Tropical Agriculture and Human Resources, University of Hawaii at Manoa. .
Holt Science & Technology "Microorganisms, Fungi, and Plants", Holt, Rinehart and Winston
**சென்வோ** **தானுந்து** (Zenvo Automotive) என்பது டென்மார்க், ஜிலாந்து தீவின் பிரேஸ்தோவில் உள்ள டேனிய தானுந்து உற்பத்தி நிறுவனம் ஆகும். இது துரோல்சு வாலருசுடன் என்பவரால் நிறுவப்பட்டது, மேலும் 'ஜென்வோ' என்ற பெயர் அவரது கடைசி பெயரில் உள்ள கடைசி மூன்று மற்றும் முதல் இரண்டு எழுத்துக்களின் கலவையிலிருந்து பெறப்பட்டது.

இந்த நிறுவனம் அதிக செயல்திறன் கொண்ட விளையாட்டு ரக தானுந்துகளை உற்பத்தி செய்கிறது.

வரலாறு
------

சென்வோ நிறுவனம் 2004 ஆம் ஆண்டில் நிறுவப்பட்டது. சென்வோ எஸ்டி1 மூல முன்மாதிரி திசம்பர் மாதத்தில் நிறைவடைந்து விற்பனை 2009இல் துவங்கியது. 15 தானுந்துகள் மட்டுமே தயாரிக்கப்பட்டு விற்பனையானது.

ஏப்ரல் 2018இல் *பில் மேகசிநெட் ,*சென்வோ நிறுவன தானுந்துகள் விலை அதிகமாக இருப்பதகாவும் , இந்த நிறுவனத்தின் சென்வோ *டிஎஸ் ஆர்-எஸ்* என்பதனை டிகேகே எனும் டேனிய வாடிக்கையாளருக்கு 1.65 அமெரிக்க டாலர் மதிப்பில் விற்பனை செய்தது எனக் குறிப்பிட்டது.

மேற்கோள்கள்
-----------

1. ↑  "The Zenvo story with founder Troels Vollertsen". zenvoautomotive.com.
2. ↑  "Complete List of All Zenvo Models". carmodelslist.com.
3. ↑  Lago, Chris (17 December 2008). "Zenvo to Produce 'Real Supercar with Excessive Power'". Motor Trend. 11 June 2014 அன்று பார்க்கப்பட்டது.
4. ↑  "About us". Zenvo. 24 September 2013 அன்று மூலம் பரணிடப்பட்டது. 18 December 2008 அன்று பார்க்கப்பட்டது.
5. ↑  Thomsager, Mikkel (14 April 2018). "foerste Zenvo solgt i Danmark - med et brag!" (டேனிய மொழி). Bil magazinet. 21 July 2018 அன்று பார்க்கப்பட்டது.CS1 maint: Unrecognized language (link)

வெளி இணைப்புகள்
---------------

விக்கிமீடியா பொதுவகத்தில்,  
 ***ஜென்வோ***   
என்பதின் ஊடகங்கள் உள்ளன. 

* அதிகாரப்பூர்வ வலைத்தளம்